DOKUMENTACIJA O NABAVI

**Predmet nabave:**

**IZGRADNJA SPORTSKE DVORANE OŠ DRAŠKOVEC**

**OTVORENI POSTUPAK JAVNE NABAVE**

EVIDENCIJSKI BROJ NABAVE:

C-24/17

1**. Naziv i sjedište naručitelja, broj telefona, broj telefaksa, internetska adresa**

Naziv i sjedište naručitelja: GRAD PRELOG, Glavna 35, Prelog

Matični broj naručitelja: 2721961

OIB: 55624885874

Broj telefona naručitelja: 040/645-301

Broj telefaksa naručitelja: 040/638-691

Internetska adresa naručitelja: www.prelog.hr

Adresa elektroničke pošte naručitelja: [grad-nekretnine@prelog.hr](mailto:grad-nekretnine@prelog.hr)

**2. Osoba odnosno služba zadužena za komunikaciju s gospodarskim subjektima**

Zahtjev za objašnjenje i izmjenu dokumentacije vezane uz predmet nabave gospodarski subjekti mogu uputiti na elektroničku poštu: [grad-nekretnine@prelog.hr](mailto:grad-nekretnine@prelog.hr). U „Predmetu“ („Subject“) elektroničke pošte potrebno je upisati evidencijski broj nabave koji je naveden u dokumentaciji i pozivu za nabavu. U tekstu elektroničke pošte potrebno je odmah navesti predmet nabave i evidencijski broj. Sukladno članku 202. stavku 2. Zakona o javnoj nabavi („Narodne novine“ broj: 120/16 ), pod uvjetom da je zahtjev dostavljen pravodobno, odgovor će se staviti na raspolaganje svim gospodarskim subjektima putem internetskih stranica Elektroničkog oglasnika javne nabave Republike Hrvatske (<https://eojn.nn.hr/Oglasnik/>).

Zahtjev je pravodoban ako je dostavljen naručitelju najkasnije tijekom 6 (šestog) dana prije dana u kojem ističe rok za dostavu ponuda.

**Kontakt telefon za općenite informacije o predmetnom postupku javne nabave:**

Željko Poredoš, mag.ing.traff.

Tel: 040/638-688, mob. 099 33 444 15;

Goran Fleten

Tel: 040-638-686;

**3. Sprečavanje sukoba interesa**

U smislu članka 76. Zakona o javnoj nabavi, a vezano uz ovaj postupak javne nabave, ne postoje gospodarski subjekti s kojima naručitelj ne smije sklopiti ugovor o javnoj nabavi.

**4. Opis predmeta nabave**

Predmet nabave je: Izgradnja sportske dvorane OŠ Draškovec.

CPV oznaka:

45212225-9 - Radovi na izgradnji sportske dvorane.

71000000-8 - Arhitektonske usluge, inženjerske usluge i integrirane inženjerske usluge, prostorno planiranje i usluge krajobraznog inženjeringa, srodne znanstvene i tehničke savjetodavne usluge, usluge tehničkog ispitivanja i analize

**PREDMET NABAVE - PROJEKTNI ZADATAK**

Predmet ovog Projektnog zadatka je izgradnja sportske dvorane u Draškovcu na k.č. br. 181, k.o. Draškovec.

**Gradnja sportske dvorane obuhvaća slijedeće aktivnosti:**

1. Izrada projektne dokumentacije – opisa i prikaza građevine, glavnog i izvedbenog projekta

2. Ishođenje uvjeta i potvrda glavnog projekta tijela i/ili osoba određenih posebnim propisima i kontole mehaničke otpornosti i stabilnosti

3. Ishođenje građevinske dozvole

4. Građenje prve faze sportske dvorane – grubi građevinski radovi, pokrivanje i zatvaranje zgrade izvedbom fasade i prozora i vrata na pročeljima

5. Građenje druge faze sportske dvorane – završetak građevinskih, obrtničkih i instalaterskih radova do funkcionalne gotovosti, uključivo izvedbu priključaka instalacija i vanjsko uređenje

6. Projektantski nadzor tijekom građenja

7. Priprema dokumentacije i organizacija tehničkog pregleda, uključivo ishođenje uporabne dozvole

**Gradnja sportske dvorane će biti obračunata i isplaćena izvođaču po sustavu "ključ u ruke", za fiksni i nepromjenjivi ukupni iznos.**

Sukladno Sporazumu o izgradnji školske sportske dvorane OŠ Draškovec, kojeg su sklopili **MEĐIMURSKA ŽUPANIJA**, Čakovec, Ruđera Boškovića 2, **GRAD PRELOG**, Prelog, Glavna 35 i **OSNOVNA ŠKOLA DRAŠKOVEC**, Draškovec, Draškovićeva 47, Grad Prelog provodi otvoreni postupak javne nabave u svrhu izrade projektne dokumentacije i izvođenja radova jednodijelne sportske dvorane OŠ Draškovec, u ime i za račun OŠ Draškovec, sukladno Državnom pedagoškom standardu osnovnoškolskog sustava odgoja i obrazovanja („NN“ 63/08 i 90/10) i važećim normativima prostora i opreme, građevina škole, građevina školskih sportskih dvorana i školskih vanjskih igrališta određenim od strane Ministarstva znanosti i obrazovanja. Usluga izrade projektne dokumentacije smatra se izvršenom u trenutku izdavanja konačne građevinske dozvole. Izvođenje radova jednodijelne sportske dvorane OŠ Draškovec smatra se izvršenom po principu "ključ u ruke".

Grad Prelog i Osnovna škola Draškovec se obvezuju ishoditi suglasnost Županije i Ministarstva znanosti i obrazovanja RH na projektnu dokumentaciju temeljem koje će se dvorana graditi.

Investitor i nositelj građevinske dozvole temeljem projektne dokumentacije je Osnovna škola Draškovec kao vlasnik nekretnine na kojoj će se graditi predmetna dvorana.

**Sportska dvorana mora biti projektirana i izgrađena u skladu sa zahtjevima Zakona o gradnji (NN RH br. 153/13) i svim drugim vrijedećim posebnim propisima koji utječu na ispunjavanje temeljnih zahtjeva na građevinu i njezinu funkcionanost, Državnim pedagoškim standardom osnovnoškolskog sustava odgoja i obrazovanja (NN RH br. 63/08 i 90/10) i važećim normativima prostora i opreme, građevina škole, građevina školskih sportskih dvorana i školskih vanjskih igrališta određenim od strane Ministarstva znanosti i obrazovanja RH kao i s Prostornim planom uređenja Grada Preloga.**

Projektnu dokumentaciju treba izraditi u slijedećem opsegu:

- Opis i prikaz građevine za ishođenje uvjeta tijela i/ili osoba određenih posebnim propisima

- Glavni projekt sa svim sastavnim dijelovima i svim elaboratima koji su propisani sukladno zakonskim obvezama, a koji su neophodni za ishođenje potvrda tijela i/ili osoba određenih posebnim propisima i za ishođenje građevinske dozvole:

- arhitektonski projekt

- građevinski projekt konstrukcije

- građevinski projekt vodovoda i odvodnje

- elektrotehnički projekt

- strojarski projekt termotehničkih instalacija i ventilacije

- projekt vanjskog uređenja

- geodetski projekt

- elaborat zaštite na radu

- elaborat zaštite od buke

- elaborat zaštite od požara

- Izvedbeni projekt s nacrtima armature i radioničkim nacrtima čelične nosive konstrukcije.

Usluga će se smatrati izvršenom po zapisničkoj primopredji i pribavljenoj uporbnoj dozvoli za sportsku dvoranu.

Rokovi gradnje su slijedeći:

- završetak građenja i dobivanje uporabne dozvole: **30.09.2017. godine.**

**LOKACIJA I OBUHVAT ZAHVATA**

Lokacija zahvata je k.č. br. 181 k.o. Draškovec.

Ploština predmetne katastarske čestice iznosi 13.239 m2.

Na čestici se nalaze slijedeće građevine: škola (466 m2), gospodarska zgrada (40 m2) i kotlovnica (26 m2), ukupne tlocrtne ploštine 532 m2, pa postoći koeficijent izgrađenosti iznosi 532 / 13.239 = 0,04 t.j. 4%.

Tlocrtna ploština nove sportske dvorane će iznositi 943 m2, pa će se ploština građevina na čestici povećati na 1475 m2. Nakon izgradnje dvorane će se koeficjent izgrađenosti povećati na 1475 / 13.239 = 0,11 t.j. 11%.

Katastarska čestica je pravilnog pravokutnog oblika, 168 x 80 m, izduženog u smjeru zapad – istok, horizontalne travnate površine s nešto drveća, smještena sjeverno, neposredno uz državnu cestu D20. Postojeće građevine su smještene uz zapadnu među čestice, u pojasu širine 18 m, dok je ostatak površine čestice neizgrađen (u zapadnom dijelu uz postojeće građevine je asfaltirano parkiralište, a u sredini asfltirano rukometno igralište).

Lokacija se nalazi unutar zahvata unutar zahvata Prostornog plana uređenja Grada Preloga (Službeni glasnik Međimurske županije br. 7/03, 22/08, 5/09, 4/12 i 5/13), u zoni sporta i rekreacije.

**OPIS SPORTSKE DVORANE**

Predmetna sportska dvorana treba biti projektirana i izgrađena kao slobodnostojeća građevina pravokutnog tlocrta s najvećim vanjskim izmjerama 42,57 x 22,15 m, s dvostrešnim krovom sa sljemnom na + 9,37 m i vijencem na + 6,66 m.

Najveći dio građevine zauzima prostor dvorane s borilištem tlocrtnih izmjera 27,0 x 15,0 m, visine 7,00 m (do donjeg ruba zatege krovnog nosača) i gledalištem s fiksnim tribinama s 120 sjedala + 2 invalidska.

Preostali dio tlocrta građevine u prizemlju zauzimaju propisani prateći sadržaji: praonice, zahodi, sanitarije, svlačionice, spremišta opreme, prostorija za trenere, prostorija za kondicioniranje zraka i hodnici, odvojene u čisti i nečisti trakt.

Iznad ovih sadržaja, na katu je predviđena izvedba višenamjenske dvorane, kao galerije u odnosu na glavnu dvoranu, s inox ogradom uzduž cijelog ruba. Na kat se dolazi unutarnjim stubištem smještenim uz zabatni ulaz u građevinu.

Osnovna nosiva konstrukcija građevine je čelična vruče cinčana, a tvori ju 8 poprečnih okvira, osnog raspona 21,5 m, sastavljenih iz valjanih IPE profila, s potrebnim ukrutama i zategama, položenih na međusobnom razmaku od 6 m, upetih u armiranobetonske temeljne blokove.

Građevina će biti pokrivena krovnim termoizolacijskim sendvič panelima, a bočno je zatvorena do visine 2,5 m opečnim zidovima, trakom prozora s profilitom visine 2,5 m (između kota + 2,50 i + 5,00) i termoizolacijskim fasadnim panelima iznad prozora do strehe.

Po cijeloj površini poda borilišta se izvodi armiranobetonska podna ploča s hidro i toplinskom izolacijom iznad kojih se polaže sportski pod sa svim potrebnim slojevima. Nosiva konstrukcija gledališta je monolitna armiranobetonska.

Završna obrada ostalih podova je prirodni linoleum, osim mokrih čvorova u kojima se polažu keramičke pločice i prostora za kondicioniranje zraka u kojem je predviđena cementna glazura.

Postor borilišta i tribina se grije i ventilira toplozračnim grijanjem s ventilacijom. U tom je prostoru predviđena i prirodna ventilacija otvaranjem prozora.

Ostale prateće prostorije se griju plinskim bojlerom i radijatorima, a ventiliraju prirodno otvaranjem prozora i prisilno.

Čiste oborinske vode s krovnih površina će se odvoditi u okolni teren na vlastitoj građevnoj čestici.

Do izgradnje javne kanalizacije s uređajem za pročišćavanje, sanitarne otpadne vode će se odvoditi u vodonepropusnu sabirnu jamu bez ispusta i preljeva, dovoljnog kapaciteta, koju je potrebno prazniti po za to ovlaštenoj tvrtki. Po izgradnji javne kanalizacije obavezno je priključenje na istu.

Vanjsko uređenje će se izvesti prema projektu vanjskog uređenja.

**Napomena: sve navedene površine i brojčani parametri su okvirnog karaktera. Iste treba uskladiti s gore navedenim standardima i dobiti na projektnu dokumentaciju suglasnost Grada Preloga, Međimurske županije i OŠ Draškovec.**

**5. Količina predmeta nabave**

Količina predmeta nabave razvidna je iz priloženog troškovnika i projektnog zadatka opisanog u točki 4. Dokumentacije o nabavi.

**6. Procijenjena vrijednost nabave**

Procijenjena vrijednost nabave: 4.000.000,00 kn (bez PDV-a).

**7. Vrsta ugovora o javnoj nabavi**

Ugovor o javnim radovima.

**8. Ugovor**

Nakon provedenog postupka naručitelj će s odabranim gospodarskim subjektom, u skladu s odabranom ponudom i pod uvjetima određenim u dokumentaciji o nabavi, sklopiti ugovor o javnoj nabavi.

Kada se dio ugovora o javnoj nabavi daje u podugovor, on obvezno sadrži:

1. dio ugovora koji namjerava dati u podugovor (predmet ili količina, vrijednost ili postotni udio)

2. podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

Ako Izvršitelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,3% od ukupno ugovorene vrijednosti za svaki dan zakašnjenja, te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 5% (pet posto) od ukupno ugovorene vrijednosti. Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati ako je ugovoreni rok prekoračen uslijed više sile ili krivnjom trećih osoba, a što Izvršitelj mora dokazati.

Plaćanje ugovorne kazne ne oslobađa Izvršitelja obveze izvršenja predmeta ovog Ugovora.

**9. Elektronička dražba**

Elektronička dražba se ne provodi.

**10. Mjesto izvršenja predmeta nabave**

Mjesto izvršenja predmeta nabave je Draškovec.

**11. Rok izvršenja predmeta nabave**

Ponuditelj se obvezuje predmet nabave izvršiti do 30.09.2017. godine.

**12. Nuđenje grupa ili dijelova predmeta nabave**

Nije dozvoljeno nuđenje po grupama ili dijelovima predmeta nabave.

**13. Jamstva**

Ponuditelji su dužni dostaviti u izvorniku sljedeća jamstva:

**13.1. Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude u iznosu od 100.000,00 kn (stotisućakuna). Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, nedostavljanja ažurnih popratnih dokumenata sukladno članku 263. Zakona o javnoj nabavi, neprihvaćanja ispravka računske greške, odbijanja potpisivanja ugovora o javnoj nabavi, ili nedostavljanja jamstva za uredno ispunjenje ugovora o javnoj nabavi.

Jamstvo za ozbiljnost ponude mora biti u obliku bankarske garancije na poziv. Jamstvo mora biti bezuvjetno i s rokom valjanosti koji ne smije biti kraći od roka valjanosti ponude**.**

NAPOMENA: U TEKSTU BANKARSKE GARANCIJE **OBAVEZNO JE** TAKSATIVNO NAVESTI **SVIH prethodno naznačenih 5 SLUČAJEVA za koja se izdaje jamstvo**:

1. odustajanje ponuditelja od svoje ponude u roku njezine valjanosti

2. nedostavljanja ažurnih popratnih dokumenata sukladno članku 263. Zakona o javnoj nabavi

3. neprihvaćanja ispravka računske greške

4. odbijanja potpisivanja ugovora o javnoj nabavi

5. nedostavljanja jamstva za uredno ispunjenje ugovora.

**Jamstvo za ozbiljnost ponude dostavlja se u izvorniku, odvojeno od elektroničke dostave ponude, u papirnatom obliku, u zatvorenoj omotnici na kojoj su navedeni podaci o ponuditelju, s dodatkom: „*Postupak nabave IZGRADNJA SPORTSKE DVORANE OŠ DRAŠKOVEC, evidencijski broj: C-24/17 - Dio/dijelovi koji se dostavljaju odvojeno, NE OTVARAJ*“, odnosno u skladu s točkom 20. dokumentacije o nabavi.**

U slučaju zajednice ponuditelja jamstvo za ozbiljnost ponude može dostaviti jedan od članova.

Umjesto jamstva za ozbiljnost ponude u obliku bankarske garancije, ponuditelj može dati **novčani polog** u traženom iznosu u korist računa, kako slijedi:

Primatelj uplate: Grad Prelog

IBAN: HR3923900011835500002

Model: HR68

Poziv na broj: 7781-OIB uplatioca

Opis plaćanja pristojbe: obavezno navesti evidencijski broj otvorenog postupka

**Potvrdu o uplati novčanog pologa ponuditelji dostavljaju u sklopu e-ponude.**

**13.2. Jamstvo za uredno ispunjenje ugovora**

Odabrani ponuditelj s kojim će biti sklopljen Ugovor je dužan dostaviti jamstvo za uredno ispunjenje ugovora za slučaj povrede ugovornih obveza u iznosu od 10% (bez PDV-a) od vrijednosti ugovora. Navedeno jamstvo odabrani ponuditelj je dužan dostaviti do dana uvođenja u posao s rokom valjanosti 45 (četrdesetpet) dana nakon ispunjenja svih ugovornih obveza.

Jamstvo za uredno ispunjenje ugovora o javnoj nabavi podnosi se u obliku bankarske garancije na poziv.

**13.3. Jamstvo za otklanjanje nedostataka u jamstvenom roku**

Odabrani ponuditelj s kojim će biti sklopljen ugovor će dostaviti jamstvo za otklanjanje nedostataka tijekom jamstvenog roka, za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete (jamstvo za kvalitetu izvedenih radova). Navedno jamstvo odabrani ponuditelj dužan je dostaviti prije isplate po okončanoj situaciji - računu na iznos od 10% (bez PDV-a) vrijednosti izvedenih radova. Jamstvo za kvalitetu izvedenih radova odnosno otklanjanje nedostataka tijekom jamstvenog roka podnosi se u obliku zadužnice, važeće do isteka jamstvenog roka.

**14. Kriteriji za kvalitativni odabir gospodarskog subjekta**

**14.1. Osnove za isključenje gospodarskog subjekta**

**14.1.1. Nekažnjavanje**

Javni naručitelj će isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:

a) sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona članka 169. (terorizam), članka 169.a (javno poticanje na terorizam) i članka 169.b (novačenje za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona i pranje novca (članak 279.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

f) dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.

**Mogućnost dokazivanja pouzdanosti**

Gospodarski subjekt kod kojeg su ostvarene osnove za isključenje iz ove točke može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Javni naručitelj neće isključiti gospodarskog subjekta iz postupka javne nabave ako je ocjenjeno da su poduzete mjere primjerene.

Gospodarski subjekt kojem je pravomoćnom presudom, koja je na snazi u Republici Hrvatskoj, određena zabrana sudjelovanja u postupcima javne nabave na određeno vremensko razdoblje nema pravo korištenja ove mogućnosti.

Razdoblje isključenja gospodarskog subjekta kod kojeg su ostvarene osnove za isključenje iz ove točke iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

**Za potrebe utvrđivanja okolnosti iz točke 14.1.1. gospodarski subjekt u ponudi dostavlja:**

***ispunjeni obrazac Europske jedinstvene dokumentacije o nabavi (dalje: ESPD) (Dio III. Osnove za isključenje, Odjeljak A: Osnove povezane s kaznenim presudama i Odjeljak D: Ostale osnove za isključenje koje mogu biti predviđene u nacionalnom zakonodavstvu države članice javnog naručitelja ili naručitelja) za sve gospodarske subjekte u ponudi***

**Naručitelj će prihvatiti sljedeće kao dovoljan dokaz da ne postoje osnove za isključenje gospodarskog subjekta iz točke 14.1.1.:**

***izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.***

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**14.1.2. Plaćene dospjele porezne obveze i obveze za mirovinsko i zdravstveno osiguranje**

Javni naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**Za potrebe utvrđivanja okolnosti iz točke 14.1.2. gospodarski subjekt u ponudi dostavlja:**

***ispunjeni ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi****.*

**Naručitelj će prihvatiti sljedeće kao dovoljan dokaz da ne postoje osnove za isključenje gospodarskog subjekta iz točke 14.1.2.:**

***potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.***

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**14.1.3. Ostale osnove za isključenje gospodarskog subjekta**

Javni naručitelj može isključiti gospodarskog subjekta iz postupka javne nabave ako:

1. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi čija je posljedica bila prijevremeni raskid tog ugovora, naknada štete ili druga slična sankcija

2. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente

Razdoblje isključenja gospodarskog subjekta kod kojeg su ostvarene osnove za isključenje iz ove točke iz postupka javne nabave je dvije godine od dana dotičnog događaja.

**Mogućnost dokazivanja pouzdanosti**

Gospodarski subjekt kod kojeg su ostvarene osnove za isključenje iz ove točke može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih djela ili propusta.

Javni naručitelj neće isključiti gospodarskog subjekta iz postupka javne nabave ako je ocjenjeno da su poduzete mjere primjerene.

Gospodarski subjekt kojem je pravomoćnom presudom, koja je na snazi u Republici Hrvatskoj, određena zabrana sudjelovanja u postupcima javne nabave na određeno vremensko razdoblje nema pravo korištenja ove mogućnosti.

Za potrebe utvrđivanja okolnosti iz točke 14.1.3. gospodarski subjekt u ponudi dostavlja:

***ispunjeni ESPD obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na gore navedene osnove za isključenje) za sve gospodarske subjekte u ponudi****.*

Odredbe točke 14.1.1., 14.1.2. i 14.1.3. odnose se i na podugovaratelje. Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe točke 14.1.1., 14.1.2. i 14.1.3. odnose se i na subjekte na čiju se sposobnost gospodarski subjekt oslanja. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

Naručitelj će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente.

**15. Kriteriji za odabir gospodarskog subjekta (uvjeti sposobnosti)**

**15.1. SPOSOBNOST ZA OBAVLJANJE PROFESIONALNE DJELATNOSTI**

* + 1. **Dokaz o upisu gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana.**

**Za potrebe utvrđivanja okolnosti iz točke 15.1.1. gospodarski subjekt u ponudi dostavlja:**

***ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi*.**

**Naručitelj će prihvatiti sljedeće kao dovoljan dokaz sposobnosti za obavljanje profesionalne djelatnosti gospodarskog subjekta iz točke 15.1.1.:**

***izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana***

**15.1.2. Dokaz sposobnosti za obavljanje djelatnosti građenja**

Za potrebe obavljanja **djelatnosti građenja** pravna osoba sa sjedištem u Republici Hrvatskoj mora biti registrirana za obavljanje djelatnosti građenja i imati zaposlenog voditelja građenja sukladno članku 29. i članku 30. Zakona o poslovima i djelatnostima prostornog uređenja i gradnje (NN 78/2015).

Strane osobe ovu sposobnost dokazuju sukladno Glavi VIII. Zakona o poslovima i djelatnostima prostornog uređenja i gradnje.

Strana osoba koja ne posjeduje ovlaštenje za trajno obavljanje djelatnosti građenja u Republici Hrvatskoj, u slučaju dodjele ugovora, dužna je Naručitelju prije potpisa ugovora dostaviti dokaz o postupanju sukladno članku 69. Zakona o poslovima i djelatnostima prostornog uređenja i gradnje.

**Za potrebe utvrđivanja okolnosti iz točke 15.1.2, gospodarski subjekt u ponudi dostavlja:**

***ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za gospodarske subjekte koji će obavljati djelatnost građenja.***

**Naručitelj će prihvatiti sljedeće kao dovoljan dokaz sposobnosti za obavljanje profesionalne djelatnosti gospodarskog subjekta iz točke 15.1.2., koji će obavljati djelatnost građenja:**

***izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana***

***potvrda ili rješenje o upisu u odgovarajući imenik Komore za voditelja građenja građevinske struke*** *(strane osobe ovu sposobnost dokazuju sukladno Glavi VIII. Zakona o poslovima i djelatnostima prostornog uređenja i gradnje)*

**15.1.3. Dokaz sposobnosti za obavljanje djelatnosti projektiranja**

Za potrebe obavljanja **djelatnosti projektiranja** pravna osoba sa sjedištem u Republici Hrvatskoj mora biti registrirana za obavljanje djelatnosti projektiranja. Isto dokazuje izvatkom iz sudskog registra u kojem pod predmetom poslovanja mora biti upisana djelatnost projektiranja.

Strana pravna osoba sa sjedištem u drugoj državi ugovornici EGP-a (Europskog gospodarskog prostora) koja u toj državi obavlja djelatnost projektiranja sukladno poglavlju VIII. članku 69. Zakona o poslovima i djelatnostima prostornog uređenja i gradnje (NN 78/15) može u Republici Hrvatskoj privremeno ili povremeno obavljati one poslove koje je prema propisima države u kojoj ima sjedište ovlaštena obavljati, nakon što o tome obavijesti Ministarstvo nadležno za poslove graditeljstva i prostornog uređenja izjavom u pisanom obliku. Uz izjavu strani ponuditelj mora priložiti isprave kojim se dokazuje: pravo obavljanja djelatnosti u državi sjedišta strane pravne osobe i da je osigurana od odgovornosti za štetu koju bi obavljanjem djelatnosti mogla učiniti investitoru ili drugim osobama.

Prema članku 70. strana pravna osoba sa sjedištem u drugoj državi ugovornici EGP-a koja obavlja djelatnost projektiranja, može u Republici Hrvatskoj trajno obavljati djelatnost pod istim uvjetima kao pravna osoba sa sjedištem u Republici Hrvatskoj, u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima.

Prema članku 71. strana pravna osoba sa sjedištem u trećoj državi (država je članica STO (Svjetske trgovinske organizacije)) koja u trećoj državi obavlja djelatnost projektiranja ima pravo u Republici Hrvatskoj privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima.

Strana pravna osoba sa sjedištem u trećoj državi (država nije članica STO) koja u trećoj državi obavlja djelatnost projektiranja ima pravo u Republici Hrvatskoj, pod pretpostavkom uzajamnosti, privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima (potrebno je dokazati pretpostavku uzajamnosti iz dvostranih međunarodnih ugovora Republike Hrvatske i države strane pravne osobe).

Strana pravna osoba sa sjedištem u trećoj državi koja u trećoj državi obavlja djelatnost projektiranja ima pravo u Republici Hrvatskoj trajno obavljati tu djelatnost pod istim uvjetima kao pravna osoba sa sjedištem u Republici Hrvatskoj u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima.

**Strana pravna osoba koja ne posjeduje ovlaštenje za trajno obavljanje djelatnosti projektiranja u Republici Hrvatskoj, u slučaju dodjele ugovora, dužna je Naručitelju prije potpisa ugovora dostaviti dokaz o postupanju sukladno članku 69. Zakona o poslovima i djelatnostima prostornog uređenja i gradnje (NN 78/2015).**

**Za potrebe utvrđivanja okolnosti iz točke 15.1.3, gospodarski subjekt u ponudi dostavlja:**

***ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za gospodarske subjekte koji će obavljati djelatnost projektiranja.***

**Naručitelj će prihvatiti sljedeće kao dovoljan dokaz sposobnosti za obavljanje profesionalne djelatnosti gospodarskog subjekta iz točke 15.1.3., koji će obavljati djelatnost projektiranja:**

***izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana***

**NAPOMENE:**

* Gore navedenim ovlaštenjima i članstvima, svoju sposobnost za obavljanje profesionalne djelatnosti obavezno dokazuje ponuditelj koji ima poslovni nastan u Republici Hrvatskoj.
* Ukoliko ponuditelj nema poslovni nastan u Republici Hrvatskoj, ako dokumentacijom o nabavi nije drugačije propisano, tada ponuditelj dokazuje da ima ona ovlaštenja i članstva koja su mu neophodna da bi izvršavao ugovor o javnoj nabavi (koji će se sklopiti nakon provedbe ovog postupka javne nabave) u državi svog poslovnog nastana.
* Ukoliko ponuditelj u zemlji svog poslovnog nastana ne mora posjedovati gore navedena ovlaštenja i članstva da bi mogao pružati usluge u državi svog poslovnog nastana, nije obvezan dokazivati sposobnost iz ove točke Dokumentacije o nabavi.
  1. **EKONOMSKA I FINANCIJSKA SPOSOBNOST**
     1. **Gospodarski subjekt mora u postupku javne nabave dokazati da je njegov ukupni godišnji promet u posljednje tri dostupne financijske godine zajedno jednak ili veći od procijenjene vrijednosti nabave.**

**Za potrebe utvrđivanja okolnosti iz točke 15.2.1, gospodarski subjekt u ponudi dostavlja:**

***ispunjeni ESPD obrazac (Dio IV. Kriteriji za odabir, Odjeljak B: Ekonomska i financijska sposobnost: točka 1a), ako je primjenjivo točka 3))****.*

**Naručitelj će prihvatiti sljedeće kao dovoljan dokaz ekonomske i financijske sposobnosti gospodarskog subjekta iz poglavlja 15.2.1.:**

***izjavu o ukupnom prometu gospodarskog subjekta u tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna***

Ako gospodarski subjekt iz opravdanog razloga nije u mogućnosti predočiti dokumente i dokaze o ekonomski i financijskoj sposobnosti koje Naručitelj zahtijeva, on može dokazati svoju ekonomsku i financijsku sposobnost bilo kojim drugim prikladnim dokumentom.

* 1. **TEHNIČKA I STRUČNA SPOSOBNOST**
     1. **Iskustvo**

**Za potrebe utvrđivanja okolnosti iz točke 15.3.1. gospodarski subjekt u ponudi dostavlja:**

***ispunjeni ESPD obrazac (Dio IV. Kriteriji za odabir, Odjeljak C: Tehnička i stručna sposobnost: točka 1a), točka 10))****.*

**Naručitelj će prihvatiti sljedeće kao dovoljan dokaz tehničke i stručne sposobnosti gospodarskog subjekta iz točke 15.3.1.:**

**Popis radova koji su predmet ove nabave ili sličnim,** izvršenih u godini u kojoj je započeo postupak javne nabave i tijekom pet godina koje prethode toj godini, **koji sadrži ili mu se prilažu potvrde druge ugovorne strane o urednom izvođenju i ishodu najvažnijih radova.**

Takva potvrda mora sadržavati: naziv i sjedište ugovornih strana, predmet ugovora, vrijednost radova, datum i mjesto izvođenja radova, te navod jesu li radovi izvedeni u skladu s pravilima struke i uredno izvršeni. Naručitelj ima pravo izravno od druge ugovorne strane provjeriti istinitost potvrde.

Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini, izvršio radove koji su isti ili slični ovom predmetu nabave – izgradnja objekata javne namjene, čiji zbrojeni iznos (bez PDV-a) je najmanje jednak iznosu procijenjene vrijednosti ovog predmeta nabave: 4.000.000,00 kn (bez PDV-a).

Traži se dokaz o urednom izvršenju jednog ili više ugovora čiji je zbrojeni iznos (bez PDV-a) najmanje jednak iznosu procijenjene vrijednosti ovog predmeta nabave.

* + 1. **Obrazovne i stručne kvalifikacije izvođača radova i/ili njegova voditeljskog kadra, a posebice osobe ili osoba odgovornih za izvođenje radova.**

Ponuditelj mora dokazati da izvođač ima zaposlenog najmanje 1 (jednog) ovlaštenog voditelja građenja građevinske struke sukladno čl. 30. Zakona o poslovima i djelatnostima prostornog uređenja i gradnje (NN 78/15).

**Za potrebe utvrđivanja okolnosti iz točke 15.3.2. gospodarski subjekt u ponudi dostavlja:**

***ispunjeni ESPD obrazac (Dio IV. Kriteriji za odabir, Odjeljak C: Tehnička i stručna sposobnost: točka 2), točka 6))****.*

**Naručitelj će prihvatiti sljedeće kao dovoljan dokaz tehničke i stručne sposobnosti gospodarskog subjekta iz točke 15.3.2.:**

**Izjavu** da ponuditelj ima na raspolaganju **osobu koja će voditi građenje**, a koja ima strukovnu osposobljenost i radno iskustvo na poslovima vođenja gradilišta te da udovoljava svim ostalim uvjetima propisanim pozitivnim zakonskim propisima.

Ovoj izjavi kao dokaz priložiti:

- presliku uvjerenja o položenom stručnom ispitu za osobu koja će voditi građenje.

Obrazloženje traženja uvjeta: zbog opsežnosti i zahtjevnosti predmeta nabave Naručitelj s ciljem otklanjanja rizika nekvalitetnog i/ili nepravodobnog izvršenja ugovora želi osigurati da predmet nabave izvrši ponuditelj koji ima tehničke i stručne kapacitete koji udovoljavaju zahtjevima predmeta nabave.

Naručitelj može za tražene osnove za isključenje i kriterije za odabir u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

**16. Oslanjanje na sposobnost drugih subjekata**

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta, koji se odnosi na ekonomsku i financijsku i tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove za koje se ta sposobnost traži.

Ako se gospodarski subjekt oslanja na sposobnost drugih subjekata mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Javni naručitelj će od gospodarskog subjekta zahtijevati da zamjeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

**17. PRAVILA DOSTAVE DOKUMENATA**

Umjesto potvrda koje izdaju tijela javne vlasti ili treće osobe, gospodarski subjekt dostavlja ESPD. ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)
* ispunjava tražene kriterije za odabir gospodarskog subjekta
* ispunjava objektivna pravila i kriterije određena za smanjenje broja sposobnih natjecatelja, ako je primjenjivo.

U ESPD-u se navode izdavatelji popratnih dokumenata te on sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Obrazac ESPD-a u elektroničkom obliku (doc. format) i na hrvatskom jeziku dostupan je za preuzimanje na Portalu javne nabave: (http://www.javnanabava.hr/userdocsimages/userfiles/file/EU%20akti/Prilog2-ESPD-obrazac.doc). Servis za elektroničko popunjavanje ESPD-a (xml. format) je dostupan na [internetskoj adresi](https://ec.europa.eu/growth/tools-databases/espd/filter?lang=hr) <https://ec.europa.eu/growth/tools-databases/espd/filter?lang=hr>. Osim navedenog gospodarski subjekti mogu preuzeti i obrazac koji je sastavni dio ove Dokumentacije o nabavi (Obrazac 1: Standardni obrazac za europsku jedinstvenu dokumentaciju o nabavi (ESPD)).

**ESPD obrazac mora biti popunjen u**:

* **Dio I. Podaci o postupku nabave i javnom naručitelju ili naručitelju**

Gospodarski subjekti će ispuniti podatke o objavi u Službenom listu Europske unije odnosno na nacionalnoj razini.

* **Dio II. Podaci o gospodarskom subjektu**
* **Dio III. Osnove za isključenje**
* Odjeljak A: Osnove povezane s kaznenim presudama
* Odjeljak B: Osnove povezane s plaćanjem poreza ili doprinosa za socijalno osiguranje
* Odjeljak C: Osnove povezane s insolventnošću, sukobima interesa ili poslovnim prekršajem: u dijelu koji se odnosi na gore navedenu osnovu za isključenje
* Odjeljak D: Ostale osnove za isključenje koje mogu biti predviđene u nacionalnom zakonodavstvu države članice javnog naručitelja ili naručitelja
* **Dio IV. Kriteriji za odabir:**
* Odjeljak A: Sposobnost za obavljanje profesionalne djelatnosti: prema naznačenom u točki 15.1.
* Odjeljak B: Ekonomska i financijska sposobnost: prema naznačenom u točki 15.2.
* Odjeljak C: Tehnička i stručna sposobnost: prema naznačenom u točki 15.3.
* **Dio VI. Završne izjave**

Gospodarski subjekt koji sudjeluje **sam** i **ne oslanja se** na sposobnosti drugih subjekata kako bi ispunio kriterije za odabir dužan je ispuniti **jedan** ESPD.

Gospodarski subjekt koji sudjeluje sam, ali se oslanja na sposobnosti najmanje jednog drugog subjekta mora osigurati da naručitelj zaprimi njegov ESPD zajedno sa **zasebnim** ESPD-om u kojem su navedeni relevantni podaci (vidjeti Dio II., Odjeljak C) za **svaki subjekt na koji se oslanja**.

Gospodarski subjekt koji namjerava dati bilo koji dio ugovora u podugovor trećim osobamamora osigurati da naručitelj zaprimi njegov ESPD zajedno sa **zasebnim** ESPD-om u kojem su navedeni relevantni podaci (vidjeti Dio II., Odjeljak D) za **svakog podugovaratelja na čije se sposobnosti gospodarski subjekt ne oslanja**.

Ako više gospodarskih subjekata, uključujući privremena udruženja, zajedno sudjeluju u postupku nabave, nužno je dostaviti **zaseban ESPD** u kojem su utvrđeni podaci zatraženi na temelju dijelova II. – V. za **svaki** gospodarski subjekt koji sudjeluje u postupku.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj može prije donošenja odluke u postupku javne nabave **od ponuditelja koji je podnio ekonomski najpovoljniju ponudu** zatražiti da u primjerenom roku, ne kraćem od 5 dana, dostavi ažurirane popratne dokumente), osim ako javni naručitelj već posjeduje te dokumente.

Ažurirani popratni dokument je svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

Naručitelj može pozvati gospodarske subjekte da nadopune ili objasne zaprimljene dokumente.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točke 14. i 15. Dokumentacije o nabavi, javni naručitelj će odbiti ponudu tog ponuditelja te postupiti sukladno gore navedenom u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ili poništiti postupak javne nabave, ako postoje razlozi za poništenje.

Gospodarske se subjekte može isključiti iz postupka nabave ili oni mogu biti predmet progona na temelju nacionalnog prava u slučajevima ozbiljnog lažnog prikazivanja činjenica pri ispunjavanju ESPD-a ili, općenito, pri dostavi podataka zatraženih radi provjere nepostojanja osnova za isključenje ili ispunjenja kriterija za odabir gospodarskog subjekta, odnosno ako su ti podaci prikriveni ili gospodarski subjekti ne mogu dostaviti popratne dokumente.

**18. odredbe o zajednici ponuditelja (zajednici gospodarskih subjekata)**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

U slučaju Zajednice ponuditelja, Uvez ponude digitalno potpisuju svi članovi Zajednice ponuditelja. Uvez ponude može iznimno potpisati i ovjeriti samo jedan član Zajednice ponuditelja – član Zajednice ponuditelja ovlašten za komunikaciju s Naručiteljem, ukoliko svi članovi Zajednice ponuditelja ovlaste odnosno opunomoće jednog svog člana za potpisivanje Uveza ponude. U tom slučaju ovlaštenje ili punomoć (koje ne mora nužno biti ovjereno kod javnog bilježnika), ali mora biti potpisano i ovjereno (samo ukoliko se u zemlji poslovnog nastana koristi pečat) od strane svih članova Zajednice ponuditelja, mora biti priloženo ponudi kao njen sastavni dio.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno obrascem Elektroničkog oglasnika javne nabave, uz obveznu naznaku člana zajednice ponuditelja koji je ovlašten za komunikaciju s Naručiteljem.

Članovi Zajednice ponuditelja obvezni su u ponudi dostaviti određeni pravni akt u mjeri u kojoj je to potrebno za zadovoljavajuće izvršenje ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova Zajednice ponuditelja. Navedenim pravnim aktom se trebaju riješiti međusobni odnosi članova Zajednice ponuditelja vezani uz izvršavanje ugovora o javnoj nabavi, primjerice – dostava jamstva za uredno izvršenje ugovora o javnoj nabavi, dijelovi ugovora koje će izvršavati svaki član Zajednice ponuditelja, obveze svakog člana Zajednice ponuditelja u ispunjenju ugovora o javnoj nabavi, obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član Zajednice na koji e-mail, fax i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.

Odgovornost Ponuditelja iz Zajednice ponuditelja je solidarna. Ukoliko se Zajednica ponuditelja oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, drugi subjekti su solidarno odgovorni za izvršenje ugovora. Navedena odredba će biti sastavni dio ugovora o javnoj nabavi koji će sklopiti naručitelj s odabranim ponuditeljem.

**19. Podugovaranje**

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

3. dostaviti europsku jedinstvenu dokumentaciju o nabavi za podugovaratelja.

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

U slučaju promjene pougovaratelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. Zakona o javnoj nabavi.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

**20. Sadržaj i način izrade ponude**

Gospodarski subjekt se pri izradi ponude mora pridržavati zahtjeva i uvjeta iz ove dokumentacije o nabavi. Propisani tekst dokumentacije o nabavi ne smije se mijenjati i nadopunjavati.

**Dokumentaciju o nabavi gospodarski subjekt može preuzeti s internetskih stranica Narodnih novina** (<https://eojn.nn.hr/Oglasnik/>).

**Ponuda treba biti popunjena prema uputama iz dokumentacije o nabavi.**

**Ponudu obavezno sačinjavaju:**

1. **uvez ponude** sukladno obrascu Elektroničkog oglasnika javne nabave
2. **jamstvo za ozbiljnost ponude**
3. **popunjeni troškovnik** (obrasci u dokumentaciji o nabavi)
4. **popunjeni ESPD obrazac** (sukladno točki 17. dokumentacije o nabavi)

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Procesom predaje ponude smatra se prilaganje (upload/učitavanje) popunjenog ESPD obrasca te troškovnika. Sve priložene dokumente Elektronički oglasnik javne nabave uvezuje u cjelovitu ponudu, pod nazivom „Uvez ponude“.

Uvez ponude se digitalno potpisuje upotrebom naprednog elektroničkog potpisa.

**Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj neće odbiti takvu ponudu samo zbog toga razloga.**

Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno, javnog otvaranja ponuda.

**21. Izmjena i/ili dopuna ponude i odustajanje od ponude**

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.

Ovaj korak zahtjeva ponovno učitavanje/upisivanje financijskih značajki ponude (troškovnika i/ili ponudbenog lista u slučaju nestandardiziranog troškovnika) u sustavu elektroničkog oglasnika. U slučaju da je predan stari uvez ponude, ponuda neće biti sigurno uvezana i smatrat će se nepravilnom (ponuda koja nije izrađena u skladu s dokumentacijom o nabavi).

Odustajanje od ponude ponuditelj vrši na isti način kao i predaju ponude, u EOJN RH-u, odabirom na mogućnost „Odustajanje“.

Nakon isteka roka za dostavu ponuda, ponuda se ne smije mijenjati.

**22. Način elektroničke dostave ponude**

**22.1. Dostava ponude elektroničkim putem**

**Ponuda se dostavlja elektroničkim sredstvima komunikacije putem EOJN RH**.

Elektronička dostava ponuda provodi se putem EOJN RH-a, vezujući se na elektroničku objavu poziva na nadmetanje te na elektronički pristup Dokumentaciji o nabavi.

Naručitelj otklanja svaku odgovornost vezanu uz mogući neispravan rad EOJN RH-a, zastoj u radu EOJN RH-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH-a.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok Naručitelj produlji rok za dostavu. U tom slučaju Naručitelj će produžiti rok za dostavu za najmanje **četiri dana** od dana slanja ispravka poziva na nadmetanje.

Procesom predaje ponude smatra se učitavanje (upload) svih sastavnih dijelova ponude. Sve priložene dokumente EOJN RH uvezuje u cjelovitu ponudu, pod nazivom „Uvez ponude“. Uvez ponude potpisuje se digitalno upotrebom naprednog elektroničkog potpisa. Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno javnog otvaranja ponuda.

Detaljne upute načina elektroničke dostave ponuda, upotrebe naprednog elektroničkog potpisa te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN RH-a, na adresi: <https://eojn.nn.hr/Oglasnik/>

Trenutak zaprimanja elektronički dostavljene ponude dokumentira se potvrdom o zaprimanju elektroničke ponude te se, bez odgode, ponuditelju dostavlja potvrda o zaprimanju elektroničke ponude s podacima o datumu i vremenu zaprimanja te rednom broju ponude prema redoslijedu zaprimanja elektronički dostavljenih ponuda.

Ključni koraci koje gospodarski subjekt mora poduzeti, odnosno tehnički uvjeti koje mora ispuniti kako bi uspješno predao elektroničku ponudu su slijedeći:

* Gospodarski subjekt se u roku za dostavu ponuda, u ovom postupku javne nabave, prijavio/registrirao u EOJN RH kao zainteresirani gospodarski subjekt pri čemu je upisao važeću adresu e-pošte za razmjenu informacija s Naručiteljem putem elektroničkog oglasnika;
* Gospodarski subjekt je svoju ponudu ispravno potpisao naprednim elektroničkim potpisom uporabom važećeg digitalnog certifikata;
* Gospodarski subjekt je putem EOJN RH-a dostavio ponudu u roku za dostavu ponuda.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda. Ovlaštene osobe Naručitelja imat će uvid u sadržaj ponuda tek po isteku roka za njihovu dostavu.

U slučaju da Naručitelj zaustavi postupak javne nabave povodom izjavljene žalbe na Dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

U svrhu pohrane dokumentacije postupka javne nabave, EOJN RH će elektronički dostavljene ponude pohraniti na način koji omogućava čuvanje integriteta podataka i pristup integralnim verzijama dokumenata uz istovremenu mogućnost pohrane kopije dokumenata u vlastitim arhivima Naručitelja po isteku roka za dostavu ponuda odnosno javnog otvaranja ponuda.

**22.2. Dostava dijela/dijelova ponude u zatvorenoj omotnici**

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude i/ili primjena naprednog elektroničkog potpisa na dijelove ponude, naručitelj prihvaća dostavu u papirnom obliku onih dijelova ponude koji se zbog svog oblika ne mogu dostaviti elektronički (npr. uzorci) ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave nužni posebni formati dokumenata obuhvaćeni shemama licenciranih prava zbog kojih naručitelju nisu dostupni za izravnu uporabu.

Također, gospodarski subjekti u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U slučaju kada gospodarski subjekt, uz elektroničku dostavu ponuda, u papirnatom obliku dostavlja određene dokumente koji ne postoje u elektroničkom obliku, gospodarski subjekt ih dostavlja u zatvorenoj poštanskoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve tražene podatke, s dodatkom „*dio/dijelovi ponude koji se dostavlja/ju odvojeno*“.

Zatvorenu omotnicu s dijelom/dijelovima ponude gospodarski subjekt ili šalje poštom preporučeno na adresu: **Grad Prelog, Glavna 35, Prelog, 40323 Prelog** ili predaje neposredno u sobu br. 1 na I. katuna istoj adresi.

U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika javne nabave.

**23. Varijante ponude**

Varijante ponude nisu dopuštene.

**24. Cijena predmeta nabave**

Gospodarski subjekti su dužni dostaviti ponudu s cijenom u kunama. Cijena je nepromjenjiva. Cijena se piše brojkama. Cijena ponude izražava se za cjelokupan predmet nabave.

U cijenu ponude bez poreza na dodanu vrijednost moraju biti uračunati svi troškovi i popusti.

Gospodarski subjekt treba popuniti priloženi troškovnik i upisati sve jedinične i ukupne cijene, kao i sveukupni iznos.

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Uvezu ponude, vrijedi cijena ponude bez poreza na dodanu vrijednost izražena u Troškovniku.

Ako Ponuditelj ne postupi u skladu sa zahtjevima iz ovog poglavlja ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.

**25. Rok, način i uvjeti plaćanja**

Obračun i naplata izvedenih radova obavit će se nakon potpisom prihvaćenih računa od strane naručitelja, a sve temeljem jediničnih cijena iz ponudbenog troškovnika i stvarno izvedenih količina radova.

Ponuditelj mora svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti Ponuditelju/članu zajednice ponuditelja u roku 60 (šezdeset) dana od dana primitka računa.

Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 60 (šezdeset) dana od dana primitka računa.

**26. Rok valjanosti ponude**

Rok valjanosti ponude mora biti najmanje 90 dana od krajnjeg roka za dostavu ponuda. Ponude s kraćim rokom valjanosti bit će odbačene kao neprihvatljive.

Na zahtjev Naručitelja, ponuditelj može produžiti rok valjanosti svoje ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od 5 dana.

**27. Kriterij za odabir ponude**

Kriterij odabira ponude je **ekonomski najpovoljnija ponuda (ENP)**.

Kriteriji odabira i njihov relativni značaj prikazani su u tablici u nastavku.

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| Redni broj | **Kriterij** | **Broj bodova** |
| 1. | Cijena ponude | 100 bodova |
|  | **Maksimalni broj bodova** | 100 bodova |

Cijena ponude (maksimum 100 bodova)

Ponuda s najniže ponuđenom cijenom dobiva 100 bodova, a ostale ponude se boduju prema formuli:

= (Cmin/Cp) x 100

Pri čemu su:

Cp – cijena iz promatrane ponude

Cmin – najniža ponuđena cijena ponuda

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**28. Jezik na kojem se izrađuje ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko su neki od dokumenata i dokaza traženih dokumentacijom o nabavi na nekom od stranih jezika gospodarski subjekt je dužan dostaviti i prijevod dokumenta/dokaza na hrvatski jezik izvršenog po ovlaštenom prevoditelju.

**29. Datum, mjesto i vrijeme dostave i otvaranja ponuda**

Rok za podnošenje ponuda je  **\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_ sati.**

Dio/Dijelovi ponude koji se dostavlja/ju odvojeno od ponude mogu se poslati poštom preporučeno na adresu: **Grad Prelog, Glavna 35, Prelog, 40323 Prelog** ili predati neposredno u sobu br. 1 na I. katuna istoj adresi.

**Javno otvaranje ponuda obavit će se dana \_\_\_\_\_\_\_\_\_\_\_\_\_\_\_ 2017. godine, u \_\_\_\_\_\_\_\_\_ sati, u velikoj vijećnici Grada Preloga, Glavna 35, Prelog, 1 kat.**

Javnom otvaranju ponuda smiju prisustvovati ovlašteni predstavnici ponuditelja i druge osobe. Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja (članak 282. stavak 8. Zakona o javnoj nabavi).

**Ovlašteni predstavnici ponuditelja moraju svoje pisano ovlaštenje predati prije otvaranja ponuda.**

**30. Rok donošenja odluke o odabiru ili poništenju**

90 dana od dana isteka roka za dostavu ponuda.

**31. Uradci/Dokumenti koji će se nakon završetka postupka javne nabave vratiti ponuditeljima**

Neposredno nakon završetka postupka javne nabave javni naručitelj će svim ponuditeljima vratiti jamstvo za ozbiljnost ponude.

# 

**32. Tajnost dokumentacije**

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. stavka 2. Zakona o javnoj nabavi, u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno članku 52. stavak 3. Zakona o javnoj nabavi, gospodarski subjekti ne smiju u postupcima javne nabave označiti tajnom:

- cijenu ponude,

- troškovnik,

- podatke u vezi s kriterijima za odabir ponude,

- javne isprave,

- izvatke iz javnih registara te

- druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Naručitelj smije otkriti podatke iz članka 52. stavka 3. Zakona o javnoj nabavi dobivene od gospodarskih subjekata koje su oni označili tajnom.

Sukladno ovoj Dokumentaciji za nadmetanje za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

**33. Kriteriji mjerodavni za ocjenu jednakovrijednosti**

Ukoliko u troškovniku postoji dodatak "ili jednakovrijedan" i ako gospodarski subjekt nudi jednakovrijedan proizvod mora na za to predviđenim praznim mjestima troškovnika, prema odgovarajućim stavkama, navesti podatke o proizvodu i tipu odgovarajućeg proizvoda koji nudi, te ako se to traži, i ostale podatke koji se odnose na taj proizvod.

Ovisno o proizvodu, kao dokaz jednakovrijednosti, gospodarski subjekt mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, sukladnosti i sl.), prema kriterijima mjerodavnima za ocjenu jednakovrijednosti navedenima u troškovniku.

**Odredbe o normama**

U dokumentaciji o nabavi i troškovniku ovog postupka nabave navedena su tehnička pravila koja opisuju predmet nabave pomoću hrvatskih odnosno europskih odnosno međunarodnih normi. Ponuditelj treba ponuditi predmet nabave u skladu s normama iz dokumentacije o nabavi ili jednakovrijednim normama. S toga je za svaku navedenu normu navedenu pod dotičnom  normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

**34. Pouka o pravnom lijeku**

Nezadovoljna strana može izjavljivanjem žalbe tražiti zaštitu svojih prava pred Državnom komisijom za kontrolu postupaka javne nabave.

Žalba se izjavljuje Državnoj komisiji.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.

Žalba se izjavljuje u roku od **10 dana**, i to od dana:

- objave poziva na nadmetanje, u odnosu na sadržaj poziva ili dokumentacije o nabavi

- objave obavijesti o ispravku, u odnosu na sadržaj ispravka

- objave izmjene dokumentacije o nabavi, u odnosu na sadržaj izmjene dokumentacije

- otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

- primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. Zakona o javnoj nabavi.

**35. Završne odredbe**

Za sve što nije regulirano dokumentacijom o nabavi primjenjuju se odredbe Zakona o javnoj nabavi (Narodne novine 120/16).

**36. Posebni uvjeti**

Jamstveni rok počinje teći od dana primopredaje radova i iznosi:

- za izvedene radove 2 godine

- za ugrađenu opremu jamstveni rok daje se prema jamstvu proizvođača opreme.